Zaradi individualnih posebnosti je to težko napovedati. Dolžina terapije je odvisna od mnogih dejavnikov: od vsebin, na katerih želite delati, od trajanja težav, od kompleksnosti situacije, od tega, kaj želite s terapijo doseči, kako aktivni ste v terapevtskem procesu … Včasih je za rešitev težave in dosego želenih sprememb dovolj nekaj terapevtskih srečanj, največkrat pa je za poglobljeno raziskovanje osebnih konfliktov potrebnih več mesecev. Terapija ponavadi traja tako dolgo, dokler oseba čuti, da potrebuje podporo in spremstvo terapevta. Frekvenca srečanj se sčasoma niža, s tedenskih srečanj preidemo na 14-dnevna, nato na mesečna, dokler se terapevt in klient ne odločita, da lahko terapijo varno končata.